Siri Lill Mannes

Siri Lill Mannes (født 1970) er en norsk journalist og programleder som var ansatt i TV 2 fra 1992 til 2010. Siden 2010 har hun vært daglig leder i SpeakLab AS, som hun startet sammen med Arne Møller. Mannes har ledet konferanser i inn- og utland, blant annet åpningen av OECDs World Forum i Paris.

Mannes hadde erfaring fra lokalmedier, blant annet fra lokalradioen Radio102, før hun kom til TV 2 i 1992. Hun laget TV 2s første utenriksreportasje, fra sultkatastrofen i Somalia, til åpningssendingen, 5. september 1992.  Hun var også TV 2s første reporter med ansvar for å dekke Russland. Fra 1995 ledet hun  morgennyhetene, og fra 1999 ledet hun kveldssendingene. 

Mannes har gjennomført Forsvarets russiskkurs ved Forsvarets etterretningshøgskole. Hun tok senere hovedfag i historie ved Universitetet i Bergen. Hun har også studert statsvitenskap i USA.

Mannes ble tildelt Kringkastingsprisen for 2000. 

Hun har skrevet boken Livvakt i helvete – Aleksandr og krigen i Tsjetsjenia (ISBN 9788248906018, Kagge Forlag, 2003), og i mai 2010 utga hun kriminalromanen 66 grader nord. 

 Referanser 

 Eksterne lenker 


  Portrettintervju i Dagbladet (2004)

Kategori:Norske journalister
Kategori:Norske TV-programledere
Kategori:Norske forfattere
Kategori:TV 2-journalister
Kategori:Programledere for TV 2
Kategori:Norske områdehistorikere
Kategori:Alumni fra Universitetet i Bergen
Kategori:Personer fra Karmøy kommune